CELEX: 62014CN0115
Language: fi
Date: 2014-03-11 00:00:00
Title: Asia C-115/14: Ennakkoratkaisupyyntö, jonka Oberlandesgericht Koblenz (Saksa) on esittänyt 11.3.2014 – RegioPost GmbH & Co. KG v. Stadt Landau in der Pfalz

10.6.2014   
            
            
               FI
            
            
               Euroopan unionin virallinen lehti
            
            
               C 175/21
            
         Ennakkoratkaisupyyntö, jonka Oberlandesgericht Koblenz (Saksa) on esittänyt 11.3.2014 – RegioPost GmbH & Co. KG v. Stadt Landau in der Pfalz
   (Asia C-115/14)
   2014/C 175/26
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberlandesgericht Koblenz
   
      Pääasian asianosaiset
   
   
      Valittaja: RegioPost GmbH & Co. KG
   
      Vastapuoli: Stadt Landau in der Pfalz
   
      Muut osapuolet: PostCon Deutschland GmbH ja Deutsche Post AG
   
      Ennakkoratkaisukysymykset
   
   
               1)
            
            
               Onko Euroopan unionin toiminnasta tehdyn sopimuksen 56 artiklan ensimmäistä kohtaa, luettuna yhdessä palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16.12.1996 annetun Euroopan parlamentin ja neuvoston direktiivin 96/71/EY (1) 3 artiklan 1 kohdan kanssa, tulkittava siten, että se on esteenä kansalliselle lainsäädännölle, jossa hankintaviranomainen velvoitetaan antamaan hankintasopimuksia ainoastaan sellaisille yrityksille, jotka ja joiden alihankkijat sitoutuvat tarjouksen jättämisen yhteydessä kirjallisesti maksamaan hankintasopimusta toteuttaville työntekijöilleen osavaltion ainoastaan julkisten muttei yksityisten hankintojen osalta vahvistamaa vähimmäispalkkaa, jos lainsäädännössä yleisesti määritettyä vähimmäispalkkaa sekä mahdollista sopimuspuoleksi valittua ja mahdollisia alihankkijoita sitovaa yleissitovaa työehtosopimusta ei ole?
            
         
               2)
            
            
               Jos ensimmäiseen kysymykseen vastataan kieltävästi:
               Onko julkisiin hankintoihin liittyvien sopimusten tekemistä koskevaa unionin oikeutta ja erityisesti julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY (2) 26 artiklaa tulkittava siten, että ne ovat esteenä LTTG:n 3 §:n 1 momentin kolmannen virkkeen kaltaiselle kansalliselle säännökselle, jonka mukaan tarjous on suljettava hankintamenettelyn ulkopuolelle siinä tapauksessa, ettei talouden toimija jo tarjouksen jättämisen yhteydessä antamassaan erillisessä ilmoituksessa sitoudu menettelyyn, johon se olisi hankintasopimuksen saadessaan sopimuksen perusteella velvollinen myös ilman tällaisen ilmoituksen antamista?
            
         
      (1)  EYVL L 18, s. 1.
   
      (2)  EUVL L 134, s. 114.